Jorge Luis Borges

I Jorge Francisco Isidoro Luis Borges Acevedo (24 Agosto 1899 – 14 Junio 1986), a awsan dang Jorge Luis Borges (), metung yang Argentinong talasulat makuyad a salita (short-story writer), talasulat salese (essayist), poeta ampong talalikas (translator) a mibait king Buenos Aires. Masasaklo king kayang obra ing "kauryan ning e katutwan king kabilugan ning malagung panyulat" ("character of unreality in all literature"). Deng pikabaluan nang diling libru, ing Ficciones (1944) ampo ing The Aleph (1949), pitipun-tipun lang makuyad a salitang pituglung-tuglung da reng tema o paksang mag-ugne kareti, alimbawa paninap, laberinto (labyrinths), aklatan, salamin, animal, talasulat ning piksyon, relihyon, ampong Dios. Minambag la reng kayang obra king uri ning literaturang science ampong magic realism, metung a uri ning panyulat a sinalungat king realismo/naturalismo ning kalabingsyam a siglo o dilanwa (nineteenth century). Ing katutwan, ing kritikong i Angel Flores, a yang minunang ginamit king terminu, binili ne ing umpisa o pamagmula ning pangimut king makuyad nang salitang Borges a Historia universal de la infamia (A Universal History of Infamy) (1935). Pepamunikala da murin deng iskolar a ing taglus-taglus a pangabulag nang Borges sinaup ya ba yang maglalang sagisag a pangliteratura o pangpanyulat kapamilatan ning imahinasyon. Kareng tauli nang poesya, miki pamakisabi o dialogo kareng tauan a pangkultura antimo i Spinoza, Camões, ampo i Virgil.

Meging ganap ing kasikatan nang internasyonal anyang dekadang 1960, king saup ning "Latin American Boom" ampo ing tagumpe ning Cien Años de Soledad (Dinalan a Banwa ning Pamagdilidili) nang Gabriel García Márquez. Sinabi na tungkul kaya ning talasulat ampong talagawang saleseng (writer and essayist) i J. M. Coetzee: "Ya, migit kenuman, binayu ne ing amanu ning piksyon at biklat ne ing daralanan ning makapagmulalang henerasyon da reng nobelistang Hispanoamericano." ("He, more than anyone, renovated the language of fiction and thus opened the way to a remarkable generation of Spanish American novelists."

Notes

Dalerayan

Karagdagang babasan

 Illustrated by Donato Grima.
Burgin, Richard (1969) Conversations with Jorge Luis Borges. Holt Rhinehart Winston

Laín Corona, Guillermo. "Borges and Cervantes: Truth and Falsehood in the Narration”. Neophilologus, 93 (2009): 421-37.
Laín Corona, Guillermo. "Teoría y práctica de la metáfora en torno a Fervor de Buenos Aires, de Borges”. Cuadernos de Aleph. Revista de literatura hispánica, 2 (2007): 79-93. http://cuadernosdealeph.com/revista_2007/A2007_pdf/06%20Teor%C3%ADa.pdf

Manovich, Lev,  New Media from Borges to HTML, 2003

 Murray, Janet H.,  Inventing the Medium, 2003

Dokumentaryu

Ding suglung palual

BBC Radio 4 discussion programme from In our time. (Audio 45 mins)
The Norton Lectures, delivered at Harvard University in the fall of 1967, by Borges
Jorge Luis Borges at The Modern Word 
Borges Center, University of Pittsburgh.
The Friends of Jorge Luis Borges Worldwide Society & Associates 

Talasulat